Document ID: 32007D0023

ODLOČBA KOMISIJE
z dne 22. decembra 2006
o spremembi Dodatka B k Prilogi VII k Aktu o pristopu iz leta 2005 glede nekaterih obratov v sektorjih mesa, mleka in rib v Romuniji
(notificirano pod dokumentarno številko C(2006) 6801)
(Besedilo velja za EGP)
(2007/23/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
ob upoštevanju Akta o pristopu Bolgarije in Romunije ter zlasti točke (e) pododdelka I oddelka B poglavja 5 Priloge VII k Aktu,
ob upoštevanju naslednjega:
(1)
Uredba (ES) št. 852/2004 Evropskega parlamenta in Sveta z dne 29. aprila 2004 o higieni živil (1) in Uredba (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (2) določata nekatere strukturne zahteve za obrate, ki jih zajemata navedeni uredbi.
(2)
Ker bo Romunija k Skupnosti pristopila 1. januarja 2007, točka (a) pododdelka I oddelka B poglavja 5 Priloge VII k Aktu o pristopu Bolgarije in Romunije določa, da se nekatere strukturne zahteve iz navedenih uredb pod nekaterimi pogoji ne uporabljajo za obrate v Romuniji, naštete v Dodatku B k Prilogi VII k Aktu o pristopu („seznam obratov“) do 31. decembra 2009.
(3)
V Romuniji so nekateri obrati v sektorjih mesa in mleka zaključili postopek posodabljanja in so zdaj v celoti usklajeni s pravnimi akti Skupnosti. Poleg tega so nekateri obrati prenehali opravljati svojo dejavnost. V skladu s tem je treba seznam obratov spremeniti in pri tem upoštevati takšne spremembe.
(4)
Poleg tega so nekateri obrati za proizvodnjo mesa, mleka in rib zaradi tehničnih omejitev imeli težave pri izpolnjevanju ustreznih strukturnih zahtev iz uredb (ES) št. 852/2004 in (ES) št. 853/2004. Navedeni obrati potrebujejo več časa za dokončanje svojega postopka posodabljanja, da bi v celoti izpolnjevali ustrezne strukturne zahteve iz navedenih uredb. Navedene obrate je zato treba dodati na seznam obratov v prehodu.
(5)
Številni od navedenih obratov v Romuniji so prejeli sredstva v okviru posebnega pristopnega programa za kmetijstvo in razvoj podeželja. Vsi so zdaj zagotovili, da imajo sredstva, potrebna za odpravo pomanjkljivosti v prehodnem obdobju. Podrobne informacije o pomanjkljivostih v posameznih obratih so na voljo. Zato je odobritev prehodnega obdobja tem obratom upravičena.
(6)
Zaradi jasnosti pravnih aktov Skupnosti je seznam obratov iz Dodatka B k Prilogi VII k Aktu o pristopu Bolgarije in Romunije primerno nadomestiti s seznamom iz Priloge k tej odločbi.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Dodatek B k Prilogi VII k Aktu o pristopu Bolgarije in Romunije se nadomesti z besedilom iz Priloge k tej odločbi.
Člen 2
Ta odločba začne veljati pod pogojem in z dnem začetka veljavnosti Pogodbe o pristopu Bolgarije in Romunije.
Člen 3
Ta odločba je naslovljena na države članice.
V Bruslju, 22. decembra 2006

Labels: 17
7
0
6
18
15